Blaze7451/Wiki-th-20250601 huggingface dataset:
เจ้าจอมมารดาพร้อม ในรัชกาลที่ 5

เจ้าจอมมารดาพร้อม (22 ตุลาคม พ.ศ. 2403 - 8 กุมภาพันธ์ พ.ศ. 2442) เป็นบาทบริจาริกาในพระบาทสมเด็จพระจุลจอมเกล้าเจ้าอยู่หัว บุตรีของพระยาพิษณุโลกาธิบดี (บัว) กับคุณหญิงกลิ่น พิษณุโลกาธิบดี

**พระราชบุตร**
เจ้าจอมมารดาพร้อม ได้ถวายตัวเป็นพระสนมในพระบาทสมเด็จพระจุลจอมเกล้าเจ้าอยู่หัว มีพระราชบุตร 6 พระองค์ แต่ตกพระโลหิตไป 2 พระองค์ พระราชบุตรได้แก่
# พระเจ้าบรมวงศ์เธอ พระองค์เจ้าประภาพรรณพิไลย ประสูติเมื่อวันพฤหัสบดีที่ 13 สิงหาคม พ.ศ. 2428 ปีระกา สิ้นพระชนม์เมื่อวันพุธที่ 8 กันยายน พ.ศ. 2491 พระชันษา 63 ปี
# พระเจ้าบรมวงศ์เธอ พระองค์เจ้าประไพพรรณพิลาส ประสูติเมื่อวันพฤหัสบดีที่ 13 สิงหาคม พ.ศ. 2428 ปีระกา สิ้นพระชนม์เมื่อวันพุธที่ 17 พฤศจิกายน พ.ศ. 2429 พระชันษา 1 ปี 3 เดือน
# พระเจ้าบรมวงศ์เธอ พระองค์เจ้าสมัยวุฒิวโรดม ประสูติเมื่อวันพฤหัสบดีที่ 13 กันยายน พ.ศ. 2431 ปีชวด สิ้นพระชนม์เมื่อวันพฤหัสบดีที่ 9 ธันวาคม พ.ศ. 2432 พระชันษา 1 ปี 3 เดือน
# พระเจ้าบรมวงศ์เธอ พระองค์เจ้า ไม่เป็นพระองค์ ตกเสียเมื่อปีฉลู พ.ศ. 2432
# พระเจ้าบรมวงศ์เธอ พระองค์เจ้า ไม่เป็นพระองค์ ตกเสียเมื่อปีขาล พ.ศ. 2433
# พระเจ้าบรมวงศ์เธอ พระองค์เจ้าวาปีบุษบากร ประสูติเมื่อวันพฤหัสบดีที่ 25 มิถุนายน พ.ศ. 2434 ปีเถาะ สิ้นพระชนม์เมื่อวันพุธที่ 15 ธันวาคม พ.ศ. 2525 พระชันษา 91 ปี

**อนิจกรรม**
เจ้าจอมมารดาพร้อมป่วยเป็นวัณโรคภายใน ถึงแก่อนิจกรรมเมื่อวันพุธที่ 8 กุมภาพันธ์ ร.ศ. 117 (ปัจจุบันตรงกับ พ.ศ. 2442) รวมพระชนมพรรษา 38 พรรษา เวลา 2 ทุ่มเศษ เจ้าพนักงานอาบน้ำและแต่งศพที่ตำหนัก เชิญลงหีบทองทึบแล้วแห่ไปฝังที่วัดเทพศิรินทราวาสราชวรวิหาร

**เครื่องราชอิสริยาภรณ์**

**อ้างอิง**
 เชิงอรรถ
 บรรณานุกรม- จำนวนหน้า=136-  จำนวนหน้า = 296
หมวดหมู่:พระภรรยาในรัชกาลที่ 5
หมวดหมู่:เจ้าจอมมารดา
หมวดหมู่:เสียชีวิตจากวัณโรค
สังวาลย์พระอินทร์

สังวาลย์พระอินทร์ในฮาวาย
พุ่มสังวาลย์พระอินทร์ในบาฮามาส
สังวาลย์พระอินทร์ หรือต้นตายปลายเป็น  Cassytha filformis เป็นพืชเบียนในวงศ์อบเชย  เกาะเลื้อยไปตามยอดของไม้อื่น ลำต้นอ่อนคล้ายเส้นลวด ยอดอ่อนและช่อดอกมีขนนุ่มสีเหลือง ใบเดี่ยว ขนาดเล็กมากหรือไม่มีใบ ดอกช่อ ดอกย่อยขนาดเล็ก ค่อนข้างกลม กลีบดอกสีขาวอมเหลือง ผลเดี่ยว เมื่อแก่สีขาว เนื้อนุ่ม ค่อนข้างกลม ปลายผลมีกลีบเลี้ยงติดอยู่ ใช้เป็นอาหารสัตว์

**อ้างอิง**
 มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 180
หมวดหมู่:วงศ์อบเชย
หมวดหมู่:พืชเบียน
หมวดหมู่:ไม้เลื้อย
ชัชชม กันหลง

พลเอก ชัชชม กันหลง (5 กันยายน พ.ศ 2476 - 22 กันยายน พ.ศ. 2567) เป็นอดีตรัฐมนตรีช่วยว่าการกระทรวงกลาโหม ในรัฐบาลพลเอก สุจินดา คราประยูร อดีตผู้ช่วยผู้บัญชาการทหารบก, อดีตเจ้ากรมส่งกำลังบำรุงทหารบก, อดีตสมาชิกในคณะรักษาความสงบเรียบร้อยแห่งชาติ (รสช.) และอดีตราชองครักษ์พิเศษ

**ประวัติ**

**ชีวิตส่วนตัว**
พล.อ. ชัชชม กันหลง จบการศึกษาจากโรงเรียนนายร้อยพระจุลจอมเกล้า รุ่นที่ 5 รุ่นเดียวกับ พล.อ. สุจินดา คราประยูร, พล.อ. อิสระพงศ์ หนุนภักดี และพล.อ. วิโรจน์ แสงสนิท และเขายังเป็นนักศึกษาวิทยาลัยป้องกันราชอาณาจักร รุ่นที่ 30 (รุ่นเดียวกันกับนายสนิท วรปัญญา)

**การทำงาน**
พล.อ. ชัชชม กันหลง รับราชการในกองทัพบก จนได้รับตำแหน่งผู้ช่วยผู้บัญชาการทหารบก และเป็นหนึ่งในคณะที่ปรึกษาด้านการทหาร ในคณะรักษาความสงบเรียบร้อยแห่งชาติ (รสช.) ซึ่งยึดอำนาจจากรัฐบาลพลเอกชาติชาย ชุณหะวัณ และต่อมาเขาได้รับการแต่งตั้งเป็นสมาชิกวุฒิสภา ในปี พ.ศ. 2535
พล.อ. ชัชชม กันหลง ได้รับแต่งตั้งเป็นรัฐมนตรีช่วยว่าการกระทรวงกลาโหม ในรัฐบาลพล.อ. สุจินดา คราประยูร ซึ่งมี พล.อ. สุจินดา เป็นรัฐมนตรีว่าการฯ

**ถึงแก่อนิจกรรม**
พล.อ. ชัชชม กันหลง ถึงแก่อนิจกรรมวันที่ 22 กันยายน พ.ศ. 2567 สิริอายุ 91 ปี

**เครื่องราชอิสริยาภรณ์**

**อ้างอิง**
หมวดหมู่:ทหารบกชาวไทย
หมวดหมู่:นักการเมืองไทย
หมวดหมู่:สมาชิกวุฒิสภาไทยแบบแต่งตั้ง
หมวดหมู่:บุคคลจากวิทยาลัยป้องกันราชอาณาจักร
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรมาลา
หมวดหมู่:ทหารในสงครามเวียดนาม
หมวดหมู่:บุคคลจากโรงเรียนเสนาธิการทหารอากาศ

หมวดหมู่นี้รวบรวมผู้ที่เคยศึกษาในโรงเรียนเสนาธิการทหารอากาศหรือเกี่ยวข้องกับโรงเรียนนี้ ส่วนใหญ่เป็นนายทหารชั้นสัญญาบัตรที่สำเร็จการศึกษาจากโรงเรียนเสนาธิการทหารอากาศ
หมวดหมู่:กองทัพอากาศไทย
เนื้อเทา

เนื้อเทา  (Grey matter  หรือ  Gray matter,  Substantia grisea) เป็นส่วนสำคัญของระบบประสาทกลาง  ซึ่งประกอบด้วยตัวเซลล์  neuropil  (คือเดนไดรท์  และแอกซอนไม่มีปลอกไมอีลิน)  เซลล์เกลีย  และหลอดเลือดฝอย  (capillary)  เนื้อเทามีตัวเซลล์ประสาท  ซึ่งแตกต่างจากเนื้อขาว  (white matter)  ซึ่งมีแต่แอกซอนมีปลอกไมอีลินและไม่มีเซลล์ประสาท   สีของเนื้อขาวเกิดจากสีขาวของปลอกไมอีลินซึ่งไม่เหมือนกับเนื้อเทา  ในเนื้อเยื่อที่มีชีวิต  เนื้อเทามีสีเทาแกมน้ำตาล  ที่มีต้นเหตุจากหลอดเลือดฝอยและตัวเซลล์ประสาท

**บทบาทหน้าที่**
เขตสมองที่เป็นเนื้อเทารวมทั้งเขตที่ควบคุมกล้ามเนื้อ  เขตที่มีการรับรู้เช่นการเห็นและการได้ยิน  เขตความจำ  เขตที่ก่อให้เกิดอารมณ์คือความรู้สึก  และเขตการพูด  ในขณะที่  20% ของออกซิเจนในร่างกายถูกส่งไปที่สมอง  95% ของส่วนออกซิเจนนั้นถูกส่งไปยังเนื้อเทา

**ที่อยู่อันกระจัดกระจายของเนื้อเทา**
เนื้อเทามีอยู่อย่างกระจัดกระจายไปที่พื้นผิวของเซรีบรัลเฮมิสเฟียร์  (cerebral hemisphere)  ทั้งสองข้าง  (คือในเปลือกสมอง)  และของซีรีเบลลัม  (คอร์เทกซ์สมองน้อย)  และในส่วนต่างๆข้างในของซีรีบรัม  (คือ ทาลามัส, ไฮโปทาลามัส, ซับทาลามัส  subthalamus,  ปมประสาทฐาน  basal ganglia รวมทั้ง putamen,  globus pallidus,    globose nucleus, septal nuclei)  ของสมองน้อย  (นิวเคลียสของสมองน้อยที่อยู่ด้านในรวมทั้ง  dentate nucleus, globose nucleus, emboliform nucleus, fastigial nucleus)  ของก้านสมอง  (substantia nigra, red nucleus, olivary nuclei, cranial nerve nuclei)  และของเนื้อเทาของไขสันหลัง (anterior horn, lateral horn, posterior horn)  เนื้อเทามีการเจริญเติบโตขึ้นตลอดในวัยเด็กและวัยรุ่น

**งานวิจัย**

**ความสัมพันธ์ระหว่างปริมาตรและการรับรู้ในคนสูงวัย**
มีผลงานวิจัยที่แสดงถึงความสัมพันธ์ที่สำคัญระหว่างปริมาตรเนื้อเทาของผู้สูงวัย  กับสมรรถภาพของความจำโดยความหมาย  (semantic memory)  และของความจำระยะสั้น  แต่ไม่พบความสัมพันธ์กันกับปริมาตรของเนื้อขาว  ซึ่งบอกเป็นนัยว่า  ในการทำงานของระบบการรับรู้บางอย่างที่ทรงสภาพไว้แม้จะเข้าสู่วัยชรา  ความแตกต่างกันในระหว่างบุคคล   ขึ้นอยู่กับความแตกต่างของปริมาตรเนื้อเทาในผู้ชราที่มีสุขภาพดี

**ความสัมพันธ์กันระหว่างปริมาตรและโรคจิตแบบสองขั้ว  (bipolar disorder)**
ความแตกต่างโดยโครงสร้างบางอย่างในเนื้อเทา  อาจจะมีความสัมพันธ์กับโรคจิตบางอย่าง  แต่ไม่มีความแตกต่างกันในปริมาตรเนื้อเทาของสมองทั้งหมดระหว่างคนไข้โรคจิตสองขั้วประเภท 1 (bipolar I disorder) และผู้ทดลองกลุ่มควบคุมที่สุขภาพดี  คนไข้โรคจิตสองขั้วประเภท 1 มีปริมาตรที่ต่ำกว่าของสมองกลีบขมับย่อยด้านล่าง  (inferior parietal lobule)  รอยนูนกลีบขมับด้านบนซีกขวา   รอยนูนสมองกลีบหน้าส่วนกลางซีกขวา  (middle frontal gyrus)  และนิวเคลียสมีหางซีกซ้าย  (caudate nucleus)    ปริมาตรของรอยนูนสมองกลีบหน้าส่วนกลางซีกขวาเท่านั้น  มีความสัมพันธ์กับอายุขัยของโรคและจำนวนคราวที่โรคกำเริบ

**ผลที่เกิดเพราะสูบบุหรี่**
ผู้สูบบุหรี่สูงวัยสูญเสียเนื้อเทาและการรับรู้มากกว่าผู้ไม่สูบบุหรี่  ผู้ติดบุหรี่เรื้อรังที่เลิกบุหรี่ระหว่างงานวิจัยสูญเสียเซลล์ประสาทน้อยกว่า  และรักษาไว้ซึ่งสติปัญญาดีกว่าผู้ที่ไม่เลิก

**ผลเกิดขึ้นจากการถูกทำความทารุณในวัยเด็ก**
เด็กวัยรุ่นที่ถูกทำความทารุณในวัยเด็ก หรือถูกละเลย มีเนื้อเทาในคอร์เท็กซ์สมองกลีบหน้าผากส่วนหน้า   ที่น้อยลง

**หมายเหตุและเชิงอรรถ**

**แหล่งข้อมูลอื่นๆ**
 Gray+matter
หมวดหมู่:ระบบประสาทกลาง
หมวดหมู่:ประสาทกายวิภาคศาสตร์
หมวดหมู่::ประสาทกายวิภาคศาสตร์
รอยนูนรอบฮิปโปแคมปัส

รอยนูนรอบฮิปโปแคมปัสมีสีเหลืองตรงกลางด้านขวา
รอยนูนรอบฮิปโปแคมปัส  (parahippocampal gyrus)  เรียกอีกอย่างหนึ่งว่า  รอยนูนฮิปโปแคมปัส  (hippocampal gyrus  เป็นเขตเนื้อเทา  ในคอร์เทกซ์เปลือกสมอง  (cerebral cortex)  ที่อยู่รอบๆ ฮิปโปแคมปัส  เขตในสมองนี้มีความสำคัญในการเข้ารหัสความจำ  (memory encoding)  และการค้นคืนความจำ (memory retrieval)
สมองเขตนี้เกี่ยวข้องกับบางกรณีของคนไข้ที่มีภาวะฮิปโปแคมปัสแข็ง  (hippocampal sclerosis)
ในคนไข้โรคจิตเภท  (schizophrenia) เขตสมองนี้ในซีกสมองทั้งสองข้างมีขนาดไม่เท่ากัน

**ขอบเขตและส่วนย่อย**
ศัพท์ว่า  คอร์เทกซ์รอบฮิปโปแคมปัส  (parahippocampal cortex)  หมายถึงเขตที่ครอบคลุมทั้ง  รอยนูนรอบฮิปโปแคมปัสด้านหลัง  และส่วนกลางของรอยนูนรูปกระสวย  (fusiform gyrus)

**บทบาทหน้าที่**

**การรู้จำสถานที่**
เขตสถานที่รอบฮิปโปแคมปัส (parahippocampal place area,  ตัวย่อ  PPA)  เป็นเขตย่อยในคอร์เทกซ์รอบฮิปโปแคมปัสที่มีบทบาทสำคัญในการเข้ารหัสและรู้จำสถานที่  (เปรียบเทียบกับการเข้ารหัสและรู้จำใบหน้าหรือวัตถุอื่นๆ)  งานวิจัยด้วย  fMRI  แสดงว่า  เขตสถานที่มีระดับการทำงานสูงเมื่อมนุษย์ผู้รับการทดลองดูภาพเกี่ยวข้องกับภูมิลักษณ์ (ลักษณะของภูมิประเทศ)  เช่นภาพทิวทัศน์ของภูมิประเทศ  ภาพทิวทัศน์ของเมือง  หรือว่าภาพของห้องต่างๆ  เขตสถานที่นี้ถูกพรรณนาโดยรัสเซลล์ เอ็ปสไตน์  (ปัจจุบันอยู่ที่มหาวิทยาลัยเพนซิลเวเนีย)  และแนนซี  แคนวิชเชอร์  (ปัจจุบันอยู่ที่สถาบันเทคโนโลยีแมสซาชูเซตส์)  ในปี  ค.ศ.  1998  สนับสนุนโดยงานวิจัยที่คล้ายๆ กันของเจ็ฟฟรีย์ แอ็กกวายร์ และอลูมิต อิไช

คนไข้ที่มีความเสียหายใน  PPA  (เช่นเนื่องจากโรคหลอดเลือดสมอง) มักมีอาการที่ไม่สามารถรู้จำภูมิลักษณ์ แม้ว่าจะสามารถรู้จำวัตถุต่างๆ ในภูมิลักษณ์นั้นได้  (เป็นต้นว่าบุคคล  เฟอร์นิเจอร์  และอื่นๆ)  PPA  มักถูกพิจารณาว่าเป็นเขตคู่กันกับเขตใบหน้าในรอยนูนรูปกระสวย  (fusiform face area,  ตัวย่อ  FFA)  ซึ่งเป็นเขตสมองที่อยู่ใกล้ๆ กันที่ตอบสนองอย่างมีกำลังเมื่อเห็นหน้า  และเป็นเขตสมองที่เชื่อว่ามีความสำคัญต่องการรู้จำใบหน้า

**การเข้าใจสิ่งแวดล้อมเกี่ยวกับสังคม**
งานวิจัยอื่นจากที่กล่าวมาแล้วเพิ่มความเป็นไปได้ว่า  รอยนูนรอบฮิปโปแคมปัสทางสมองซีกขวามีหน้าที่ยิ่งไปกว่าการรู้จำภูมิลักษณ์  การทดลองที่ทำโดยกลุ่มนักวิจัยในรัฐแคลิฟอร์เนีย  นำโดยแคเทอริน แรงกิน  แสดงว่า  รอยนูนอาจจะมีบทบาทสำคัญในการระบุสถานการณ์รวมๆทางสังคม  (social context)  ด้วย  รวมทั้งการสื่อสารนอกเหนือคำพูด  (ปรลักษณ์ภาษา)  เมื่อมีการพูดคุยกัน  ตัวอย่างเช่น  งานวิจัยของแรงกินเสนอว่า  รอยนูนรอบฮิปโปแคมปัสทางสมองซีกขวา  ทำให้สามารถจับคำพูดประชดเหน็บแหนม  (sarcasm)  ได้

**รูปอื่นๆ**

**อ้างอิงและหมายเหตุ**

**แหล่งข้อมูลอื่นๆ**
 146- http://www2.umdnj.edu/~neuro/studyaid/Practical2000/Q35.htm date=2009-05-05 -  แผนภาพแบบโต้ตอบของเขตรอยนูนรอบฮิปโปแคมปัส  ในหนู  ที่  Temporal-lobe.com
หมวดหมู่:สมองใหญ่
หมวดหมู่:ประสาทกายวิภาคศาสตร์
หมวดหมู่::ซีรีบรัม
หมวดหมู่::ประสาทกายวิภาคศาสตร์
หมวดหมู่::รอยนูน
PPA

PPA อาจย่อมาจาก- เขตสถานที่รอบฮิปโปแคมปัส (parahippocampal place area) ส่วนหนึ่งของสมอง- ฟีนิลโพรพาโนลามีน (phenylpropanolamine) ส่วนผสมของยาแก้คัดจมูก/ยาลดน้ำมูก- การตรวจไส้ตรง (palpatio per anum)
บูโรสโฮกกี

ทีมบูโรสโฮเซ
ตราสัญลักษณ์ในอดีต
บูโรสโฮกกี (Borås Hockey) หรือชื่อเดิม บูโรสโฮเซ (Borås HC) เป็นสโมสรฮอกกี้น้ำแข็งระดับอาชีพสัญชาติสวีเดนซึ่งตั้งฐานอยู่ในบูโรส และลิขิต เนียมวัน ผู้เป็นนักกีฬาฮอกกี้น้ำแข็งทีมชาติไทย ได้เคยสร้างผลงานให้แก่ทีมนี้ในช่วง ค.ศ. 1993 ถึง 1996 ตลอดจน ค.ศ. 2004 และ 2005 
เดือนพฤษภาคม ค.ศ. 2011 ทางสโมสรได้เปลี่ยนชื่อจากบูโรสโฮเซ มาเป็นบูโรสโฮกกี ปัจจุบัน ทีมนี้เล่นอยู่ในดิวิชัน 1 ซึ่งเป็นลีกระดับสามตั้งแต่ฤดูกาล 2012–13
สโมสรนี้ลงแข่งขันอย่างต่อเนื่องในลีกระดับสองอย่างโฮกกีแอลสเวนสกานระหว่าง ค.ศ. 2007 ถึง 2012 แต่เนื่องจากปัญหาทางเศรษฐกิจของลีกโฮกกีแอลสเวนสกาน ซึ่งได้มีการประกาศ ณ วันที่ 27 มิถุนายน ค.ศ. 2012 ว่าพวกเขาจะไม่ให้อีลิทไลเซนส์แก่บูโรสโฮเซสำหรับฤดูกาล 2012-13 และทางสโมสรได้รับการผลักไสไปยังดิวิชัน 1 แทน ซึ่งทางสโมสรได้ยื่นอุทธรณ์การตัดสินต่อสมาคมฮอกกี้น้ำแข็งสวีเดน แต่การอุทธรณ์ก็ได้รับการปฏิเสธอย่างเป็นผลเมื่อวันที่ 6 กรกฎาคม ค.ศ. 2012 

**ผู้เล่นรายสำคัญ**
 นิโคไล ดอซเดตสกี (ค.ศ. 1989–1995)- เซอร์เก โฟกิน (ค.ศ. 2002–2005)- สเตฟาน พาร์ชอน (ค.ศ. 1986–1990)- ฟาบิออง บรุนสตอร์ม (ค.ศ. 2006–2007)- มาเทียส เรียมสตัม (ค.ศ. 2008–)

**อ้างอิง**

**แหล่งข้อมูลอื่น**
  Officiell webbplats
หมวดหมู่:ทีมฮอกกี้น้ำแข็งในประเทศสวีเดน
หมวดหมู่:กีฬาในวาสเตอร์โกตลานด์
หมวดหมู่:สโมสรกีฬาที่ก่อตั้งในปี พ.ศ. 2512
หมวดหมู่:ทีมฮอกกี้น้ำแข็งในประเทศสวีเดน

สวีเดน
ฮอกกี้น้ำแข็ง
หมวดหมู่:ฮอกกี้น้ำแข็งในประเทศสวีเดน
หมวดหมู่:ทีมฮอกกี้น้ำแข็งแบ่งตามประเทศ

ประเทศ
หมวดหมู่:ฮอกกี้น้ำแข็งแบ่งตามประเทศ
ฮอกกี้น้ำแข็ง
เอดิท ชไตน์

เอดิท ชไตน์  (Edith Stein) หรือนักบุญเทเรซา เบเนดิกตา แห่งไม้กางเขน (Saint Teresa Benedicta of the Cross) เป็นนักพรตหญิงนิกายโรมันคาทอลิกชาวเยอรมันเชื้อสายยิว ในช่วงสงครามโลกครั้งที่สอง ท่านได้ถูกขังที่ค่ายกักกันเอาชวิทซ์ และถึงแก่มรณกรรมจากการถูกรมด้วยก๊าซพิษ คริสตจักรโรมันคาทอลิกยกย่องท่านเป็นพรหมจารีและมรณสักขี และได้รับการประกาศเป็นนักบุญโดยสมเด็จพระสันตะปาปายอห์น ปอลที่ 2 ในปี ค.ศ. 1998

**ประวัติ**
เอดิท ชไตน์ เป็นชาวยิว เกิดเมื่อวันที่ 12 ตุลาคม ค.ศ. 1891 ที่เมืองเบรสเลา จักรวรรดิเยอรมัน (ปัจจุบันคือเมืองวรอตสวัฟ ประเทศโปแลนด์) เมื่อโตขึ้นได้เรียนในสาขาวิชาปรัชญา โดยสนใจด้านปรากฏการณ์วิทยาเป็นพิเศษ ต่อมาเธอศรัทธาในนิกายโรมันคาทอลิก และได้รับศีลล้างบาปในปี ค.ศ.1922 ณ อาสนวิหารโคโลญ ประเทศเยอรมนี
ในปี ค.ศ. 1933 เอดิท ชไตน์ ตัดสินใจปฏิญาณตนเป็นนักพรตหญิงคณะคาร์เมไลท์ไม่สวมรองเท้าที่อารามแม่พระแห่งสันติภาพ เมืองโคโลญ ได้รับศาสนนามว่าภคินีเทเรซา เบเนดิกตา แห่งไม้กางเขน ต่อมาได้เกิดปัญหาทางการเมืองขึ้นในเยอรมนี ท่านจึงย้ายไปอาศัยอยู่ที่อารามในเมืองเอคท์ ประเทศเนเธอร์แลนด์ เมื่อนาซีเยอรมันบุกยึดเนเธอร์แลนด์ได้ในช่วงสงครามโลกครั้งที่สอง ภคินีเทเรซา เบเนดิกตาถูกส่งไปขังที่ค่ายกักกันเอาชวิทซ์ และถูกสังหารด้วยการรมก๊าซพิษเมื่อวันที่ 9 สิงหาคม ค.ศ. 1942 สิริอายุได้ 50 ปี

**หลังมรณกรรม**
ภคินีเทเรซา เบเนดิกตา แห่งไม้กางเขน ได้รับการประกาศเป็นบุญราศีโดยสมเด็จพระสันตะปาปาจอห์น ปอลที่ 2 เมื่อวันที่ 1 พฤษภาคม ค.ศ. 1987 และได้รับการประกาศเป็นนักบุญเมื่อวันที่ 11 ตุลาคม ค.ศ. 1998 ในสมณสมัยเดียวกัน

**อ้างอิง**
1942
หมวดหมู่:นักบุญชาวเยอรมัน
หมวดหมู่:นักบุญในคริสต์ศตวรรษที่ 20
หมวดหมู่:นักบุญคณะคาร์เมไลท์
หมวดหมู่:มรณสักขีคาทอลิก
หมวดหมู่:นักบวชคาทอลิกหญิงชาวเยอรมัน
หมวดหมู่:ชาวโปแลนด์ที่ถูกประหารชีวิตที่ค่ายกักกันเอาชวิทซ์
หมวดหมู่:ชาวเยอรมันเชื้อสายยิว
หมวดหมู่:ฮอกกี้น้ำแข็งแบ่งตามประเทศ

หมวดหมู่:ฮอกกี้น้ำแข็ง
หมวดหมู่:ชนิดกีฬาแบ่งตามประเทศ
หมวดหมู่:หมวดหมู่แบ่งตามประเทศ
หมวดหมู่:ทีมกีฬาแบ่งตามกีฬา

หมวดหมู่:องค์กรกีฬาแบ่งตามกีฬา
หมวดหมู่:ทีมกีฬา
หมวดหมู่:หมวดหมู่แบ่งตามกีฬา
SF X แฟนตาซี เรย์ฟอร์ช

SF X แฟนตาซี เรย์ฟอร์ช (SF X Fantasy Rayforce) เป็นละครโทรทัศน์แนวโทะกุซะสึของประเทศเกาหลีใต้ ผลิตโดย T3 Entertainment ชึ่งมี 2 ซีซั่น โดยมีแผนการฉายซีซั่น 2 เริ่มตอนที่ 26 ต่อมาในเดือนมกราคม 2012 เรื่องนี้ไม่ได้รับการออกอากาศ เนื่องจากการขาดการลงทุน
โทะกุซะสึเรื่องนี้ได้รับการฉายในประเทศไทย ,ไต้หวัน, ฮ่องกง และฟิลิปปินส์

**อ้างอิง**
หมวดหมู่:ละครโทรทัศน์เกาหลีใต้
หมวดหมู่:โทคุซัทสึต่างประเทศ
ภาษาอาหรับจอร์แดน

ภาษาอาหรับจอร์แดน (Jordanian Arabic) เป็นกลุ่มของสำเนียงย่อยของภาษาอาหรับเลอวานต์ ใช้พูดในราชอาณาจักรฮัชไมต์จอร์แดน โดยมีโครงสร้างของภาษาเป็นแบบของกลุ่มภาษาเซมิติก แต่ได้อิทธิพลทางรากศัพท์จากภาษาอังกฤษ ภาษาตุรกี และภาษาฝรั่งเศส มีผู้พูดมากกว่า 6 ล้านคน และเป็นที่เข้าใจกันในบริเวณเลอวานต์ จัดเป็นภาษาที่ใช้พูดในชีวิตประจำวันในจอร์แดน

**สำเนียงย่อย**
ภาษาอาหรับจอร์แดนเป็นภาษาพูดที่เข้าใจกันทั่วราชอาณาจักร แต่มีความผันแปรในแต่ละบริเวณ และตามสถานะเชิงเศรษฐกิจและสังคม โดยความผันแปรเกิดขึ้นในระดับการออกเสียง ไวยากรณ์ และคำศัพท์ โดยทั่วไปแบ่งเป็นสำเนียงย่อยได้ 3 สำเนียงคือ- สำเนียงในเมือง สำเนียงนี้เกิดขึ้นเมื่อกำหนดให้อัมมานเป็นเมืองหลวงของจอร์แดน และเป็นการผสมผสานระหว่างภาษาของประชากรที่อพยพมาจากเฮารานทางภาคเหนือและโมอับทางภาคใต้ รวมทั้งปาเลสไตน์ เข้ามาสู่เมืองที่สร้างใหม่ ภาษาจะมีลักษณะผสมจากสำเนียงของภาษาอาหรับทั้งสามกลุ่ม โดยได้รับอิทธิพลจากภาษาอาหรับสำเนียงเฮารานมากที่สุด และใช้คำยืมจากภาษาอังกฤษมาก- สำเนียงชนบท เป็นสำเนียงที่ใช้พูดโดยชาวจอร์แดนในชนบท และเมืองขนาดเล็กโดยทั่วไป แบ่งหยาบๆได้สองกลุ่มคือ
** ภาษาอาหรับเฮาราน  ใช้พูดทางเหนือของอัมมาน ระหว่างเอสซอลท์และแนวชายแดนซีเรีย และใช้พูดในดินแดนเฮารานที่อยู่ในซีเรียตอนใต้ จัดเป็นกลุ่มย่อยของสำเนียงทางใต้ของภาษาอาหรับเลอวานต์
** ภาษาอาหรับโมอับ ใช้พูดทางใต้ของอัมมาน ในเมืองเช่น การัก ตาฟิละห์ มาอัน เชาบัก และชนบทในบริเวณอื่น ชื่อสำเนียงตั้งตามชื่อราชอาณาจักโมอับ ที่เคยตั้งอยู่ทางตอนใต้ของจอร์แดน จัดเป็นกลุ่มย่อยของสำเนียงทางใต้ของภาษาอาหรับเลอวานต์- สำเนียงเบดูอิน ใช้พูดโดยชาวเบดูอิน ในจอร์แดน ส่วนใหญ่อยู่ในทะเลทรายทางตะวันออกของเทือกเขาจอร์แดน ภาษาที่ใช้ในบริเวณนี้ต่างจากสำเนียงที่ใช้พูดในเมืองและชนบท และจัดเป็นสำเนียงที่ค่อนข้างเข้าใจยาก รูปแบบการเน้นเสียงในคำใกล้เคียงกับภาษาอาหรับคลาสสิก มากกว่าภาษาอาหรับเบดูอิน

**สถานะ**
ภาษานี้ไม่มีสถานะเป็นภาษาราชการในจอร์แดน

**การออกเสียง**
สำหรับสำเนียงในเมือง ไม่มีวิธีมาตรฐานสำหรับการเขียน ส่วนใหญ่จะแทนเสียงพูดด้วยสัทอักษร หรืออักษรสำหรับภาษาอาหรับมาตรฐาน ในแต่ละคำของภาษาอาหรับจอร์แดน จะมีพยางค์หนึ่งที่เน้นหนักกว่าพยางค์อื่น และความหมายในการสื่อสารสำหรับชาวจอร์แดนขึ้นกับตำแหน่งของการเน้นคำ ทำให้ภาษานี้ยากสำหรับผู้ที่ไม่ได้พูดเป็นภาษาแม่

**อิทธิพลจากภายนอก**
ภาษาอังกฤษแบบอังกฤษมีอิทธิพลมากในภาษาอาหรับจอร์แดน จัดเป็นภาษากลางโดยพฤตินัยในหลายพื้นที่โดยเฉพาะทางตะวันตก และนำไปใช้เป็นคำยืม ภาษาอาหรับมาตรฐานสมัยใหม่ เป็นภาษาที่ใช้ในรายการโทรทัศน์  ใช้ในการอ่านและเขียนอย่างเป็นทางการ แต่ไม่เคยใช้ในการสนทนาตามปกติ ภาษาอาหรับมาตรฐานนี้เป็นภาษาที่ใช้เรียนในโรงเรียน นอกจากนั้น ภาษาอาหรับจอร์แดนยังได้รับอิทธิพลจากภาษาฝรั่งเศส ภาษาตุรกี และภาษาเปอร์เซีย คำยืมจากภาษาสเปนมีน้อย และมักใช้อย่างไม่เป็นทางการ.

**อ้างอิง**

**แหล่งข้อมูลอื่น**
หมวดหมู่:ภาษาในประเทศจอร์แดน
หมวดหมู่:ภาษาอาหรับ
ฝ่ายคัดสรรและพัฒนาศิลปิน

ฝ่ายคัดสรรและพัฒนาศิลปิน (Artists and repertoire) หรือย่อว่า เอแอนด์อาร์ (A&R) เป็นฝ่ายของค่ายเพลง หรือบริษัทผู้จัดจำหน่ายดนตรี (music publishing) ที่ทำหน้าที่คัดสรรศิลปินและดูแลพัฒนางานของศิลปิน นักร้อง หรือ/และ นักแต่งเพลง ยังเป็นตัวกลางระหว่างศิลปินและค่ายเพลงหรือบริษัทผู้จัดจำหน่ายดนตรี 
หมวดหมู่:ธุรกิจดนตรี
หมวดหมู่:อาชีพด้านดนตรี
หมวดหมู่:คำศัพท์ดนตรี
เจ้าชายกาบรีแยลแห่งเบลเยียม

เจ้าชายกาบรีแยลแห่งเบลเยียม  (พระนามเต็ม: กาบรีแยล โบดวง ชาร์ล มารี, Gabriel Baudouin Charles Marie, Gabriël Boudewijn Karel Maria; ประสูติ: 20 สิงหาคม พ.ศ. 2546) เป็นพระราชทายาทพระองค์ที่สอง และเป็นพระราชโอรสพระองค์แรกในสมเด็จพระราชาธิบดีฟีลิปแห่งเบลเยียมกับสมเด็จพระราชินีมาตีลด์แห่งเบลเยียม พระองค์ในปัจจุบันอยู่ในลำดับที่สองของการสืบราชสันตติวงศ์
พระองค์เป็นพระอนุชาของเจ้าหญิงเอลีซาแบ็ต ดัชเชสแห่งบราบันต์ ในขณะที่พระเชษฐภคินีนั้นได้เลื่อนอันดับเป็นอันดับแรกแห่งการสืบราชสันตติวงศ์ อันเนื่องมาจากการผ่านกฎหมายให้ถือสิทธิของบุตรหัวปีในการเป็นรัชทายาทใน พ.ศ.​ 2534 นอกจากดัชเชสแห่งบราบันต์แล้ว พระองค์ยังมีพระอนุชา คือ เจ้าชายแอมานุแอล และพระขนิษฐา คือ เจ้าหญิงเอเลออนอร์
พ่อและแม่ทูนหัวของพระองค์ได้แก่ เคานต์ชาร์ล-อ็องรี ดูว์เดอแกม ดาโก ผู้เป็นพระปิตุลาฝ่ายพระชนนี และบารอนเนสมาเรีย คริสตินา วอน เฟรแบร์ก

**พงศาวลี**


**แหล่งข้อมูลอื่น**
  The official website of the Belgian Royal Family
หมวดหมู่:เจ้าชายเบลเยียม
หมวดหมู่:ราชวงศ์ซัคเซิน-โคบวร์คและโกทา
หมวดหมู่:พระราชวงศ์ที่ทรงพระเยาว์
เจ้าชายแอมานุแอลแห่งเบลเยียม

เจ้าชายแอมานุแอลแห่งเบลเยียม (พระนามเต็ม: แอมานุแอล เลออปอล ฟร็องซัว มารี, Emmanuel Léopold Guillaume François Marie; ประสูติ: 4 ตุลาคม พ.ศ. 2548) เป็นพระราชทายาทพระองค์ที่สาม และพระราชโอรสพระองค์รองในสมเด็จพระราชาธิบดีฟีลิปแห่งเบลเยียมกับสมเด็จพระราชินีมาตีลด์แห่งเบลเยียม พระองค์ในปัจจุบันอยู่ในลำดับที่สามของการสืบราชสันตติวงศ์ ต่อจากพระเชษฐภคินี และพระเชษฐา คือ เจ้าหญิงเอลีซาแบ็ต ดัชเชสแห่งบราบันต์ และเจ้าชายกาบรีแยลแห่งเบลเยียม
พระองค์ทรงรับบัพติศมาเมื่อวันที่ 10 ธันวาคม พ.ศ. 2548 ที่ปราสาทคิแอร์ญง ในแคว้นอาร์เดนน์ พ่อและแม่ทูนหัวของพระองค์ได้แก่ เจ้าชายกีโยม แกรนด์ดยุกรัชทายาทแห่งลักเซมเบิร์ก และเคาน์เตสเอลิซาเบธ ดูว์เดอแกม ดาโก พระมาตุจฉาของพระองค์

**พระอิสริยยศ**
 4 ตุลาคม พ.ศ. 2548 – ปัจจุบัน : เจ้าชายแอมานุแอลแห่งเบลเยียม

**ราชตระกูล**


**อ้างอิง**

**แหล่งข้อมูลอื่น**
  The official website of the Belgian Royal Family
หมวดหมู่:เจ้าชายเบลเยียม
หมวดหมู่:ราชวงศ์ซัคเซิน-โคบวร์คและโกทา
หมวดหมู่:พระราชวงศ์ที่ทรงพระเยาว์
เจ้าหญิงเอเลออนอร์แห่งเบลเยียม

เจ้าหญิงเอเลออนอร์แห่งเบลเยียม (พระนามเต็ม: เอเลออนอร์ ฟาบิโอลา วิกตอเรีย แอน มารี, Eléonore Fabiola Victoria Anne Marie; ประสูติ: 16 เมษายน พ.ศ. 2551) เป็นพระราชทายาทพระองค์ที่สี่และพระราชธิดาพระองค์เล็กในสมเด็จพระราชาธิบดีฟีลิปแห่งเบลเยียมกับสมเด็จพระราชินีมาตีลด์แห่งเบลเยียม เป็นพระราชนัดดาลำดับที่ 12 ในสมเด็จพระราชาธิบดีอัลแบร์ที่ 2 กับสมเด็จพระราชินีเปาลาในปัจจุบัน พระองค์ทรงอยู่ในลำดับที่สี่ของการสืบราชสันตติวงศ์ต่อจากพระเชษฐภคินีและพระเชษฐา คือ เจ้าหญิงเอลีซาแบ็ต ดัชเชสแห่งบราบันต์, เจ้าชายกาบรีแยลแห่งเบลเยียม และเจ้าชายแอมานุแอลแห่งเบลเยียม
พระองค์ทรงรับบัพติศมาเมื่อวันที่ 14 มิถุนายน พ.ศ. 2551 ที่ปราสาทคิแอร์ญง ในแคว้นอาร์เดนน์ พ่อและแม่ทูนหัวของพระองค์ได้แก่ เจ้าหญิงวิกตอเรีย มกุฎราชกุมารีแห่งสวีเดน, เจ้าหญิงแคลร์ และเคาน์เซบาสเตียง วอน เวสฟาเลิน ซู ฟูร์สเตนแบร์ก

**พระอิสริยยศ**
 16 เมษายน พ.ศ. 2551 – ปัจจุบัน : เจ้าหญิงเอเลออนอร์แห่งเบลเยียม

**ราชตระกูล**


**อ้างอิง**

**แหล่งข้อมูลอื่น**
  The official website of the Belgian Royal Family
หมวดหมู่:เจ้าหญิงเบลเยียม
หมวดหมู่:ราชวงศ์ซัคเซิน-โคบวร์คและโกทา
หมวดหมู่:พระราชวงศ์ที่ทรงพระเยาว์
เจ้าหญิงมารี-แอ็สเมราลดาแห่งเบลเยียม

เจ้าหญิงมารี-แอ็สเมราลดาแห่งเบลเยียม (พระนามเต็ม: มารี-แอ็สเมราลดา อาเดอแลด ลีลีย็อง อานา เลออปอลดีน; Marie-Esméralda Adelaide Lilian Anna Léopoldine) ประสูติเมื่อวันที่ 30 กันยายน พ.ศ. 2499 เป็นพระราชธิดาของพระเจ้าเลออปอลที่ 3 แห่งเบลเยียม ประสูติแต่ลิเลียน เจ้าหญิงแห่งเรตี ซึ่งเป็นพระมเหสีพระองค์ที่สอง
พระเชษฐาและพระเชษฐภคินีร่วมพระราชมารดาได้แก่ เจ้าชายอาแล็กซ็องดร์แห่งเบลเยียม (สิ้นพระชนม์แล้ว) และเจ้าหญิงมารี-คริสติน ส่วนพระเชษฐาร่วมพระชนกได้แก่ สมเด็จพระราชาธิบดีโบดวง (สวรรคตแล้ว), สมเด็จพระราชาธิบดีอัลแบร์ที่ 2 ซึ่งยังเป็นพ่อทูนหัวของพระองค์ และแกรนด์ดัชเชสโฌเซฟีน-ชาร์ล็อตแห่งลักเซมเบิร์ก (สิ้นพระชนม์แล้ว)

**พงศาวลี**

**อ้างอิง**
หมวดหมู่:เจ้าหญิงเบลเยียม
หมวดหมู่:ราชวงศ์ซัคเซิน-โคบวร์คและโกทา
หมวดหมู่:พระเจ้าเลออปอลที่ 3 แห่งเบลเยียม
ทรงกะลาครอบ

ทรงกะลาครอบ ทรงหมวกกันน็อก หรือ ทรงหัวเห็ด (bowl cut, helmet haircut หรือ mushroom cut) เป็นชื่อทรงผมที่ตัดแบบเรียบง่าย โดยตัดหน้าม้าตรงข้างหน้า ส่วนที่เหลือตัดระดับเดียวกันรอบศีรษะ ทรงนี้เป็นที่ทราบกันว่าราคาถูกและทำง่ายทั้งนิยมให้เด็กไว้ ส่วนที่ตั้งชื่อทรงกะลาครอบนั้น เพราะดูเหมือนเอากะลามาครอบ แล้วตัดผมส่วนที่ไม่ได้ครอบทิ้งตามแนวกะลา 
ในประวัติศาสตร์ตะวันตก ทรงนี้ทำโดยใช้หม้อครอบลงจริง ๆ บนศีรษะเหนือระดับใบหู แล้วตัดหรือโกนผมที่มิได้ครอบนั้นทิ้งทั้งสิ้น ทรงนี้เป็นที่นิยมในหมู่สามัญชนของหลาย ๆ ชาติมาแต่เดิม เพราะทำให้ประณีตได้ง่ายแม้โดยบุคคลที่มิใช่ช่างตัดผม แต่บางวัฒนธรรมมีทัศนคติว่า ผู้ไว้ทรงนี้ยากจนไม่มีเงินจะไปร้านตัดผมดี ๆ

**ระเบียงภาพ**

**อ้างอิง**
หมวดหมู่:ทรงผม
วัดพระธาตุผาเงา

วัดพระธาตุผาเงา ตั้งอยู่บนฝั่งแม่น้ำโขงทางด้านทิศตะวันตก ตรงข้ามกับประเทศลาว อยู่ในหมู่บ้านสบคำ ตำบลเวียง อำเภอเชียงแสน จังหวัดเชียงราย มีพื้นที่ทั้งหมด 743 ไร่  พื้นที่ส่วนใหญ่เป็นเนินเขาเล็กๆ ทอดยาวลงมาตั้งแต่บ้านจำปี ผ่านบ้านดอยจัน และมาสิ้นสุดที่บ้านสบคำ แต่ก่อนชาวบ้านเรียกดอยลูกนี้ว่า "ดอยคำ" แต่ต่อมาช่วงหลังๆ ชาวบ้านเรียกว่า "ดอยจัน"

**ตำนาน**
จากพงศาวดารโยนกบอกว่า ขุนผาพิงหรือขุนพิง (พระองค์พิง) ผู้ครองนครโยนก องค์ที่ 23 ช่วงปี พ.ศ. 494 - 512 เป็นผู้สร้างเจดีย์ไว้บนหินก้อนใหญ่ที่เชิงเขาดอยจันทร์ ซึ่งเข้าใจว่าหมายถึงพระธาตุผาเงาในวัดนี้ พระธาตุผาเงาได้ชำรุดทรุดโทรมลงมาก คาดว่าน่าจะมีการบูรณะมาบ้าง เพราะพระธาตุองค์นี้ตั้งอยู่ที่ลาดต่ำสุดของภูเขา ซึ่งง่ายต่อการดูแลซ่อมแซม
ส่วนผู้สร้างพระธาตุจอมจันและพระธาตุเจ็ดยอด  อยู่บน "ดอยคำ" และ "ดอยจัน" ตามลำดับ เมื่อขุนลังได้ขึ้นครองเมือง "เวียงเปิกสา" (เมืองเชียงแสนปัจจุบันนี้) ช่วงปี พ.ศ. 996-1007 พระองค์ได้ชักชวนไพร่บ้านชาวเมืองทั้งหลายให้ช่วยกันสร้างเจดีย์ไว้บนยอดดอยคำ ซึ่งปัจจุบันชาวบ้านเรียกว่า "ตอดจันทร์" เจดีย์ที่ว่านี้หมายถึงพระธาตุจอมจันและพระธาตุเจ็ดยอด เจดีย์ทั้ง 2 องค์นี้ถูกภัยธรรมชาติทำลาย เช่น  ถูกแดด - ฝน และลมพัดทำลายมานับพันปีจนเหลือแต่ซากฐานไว้ประมาณ 5 เมตร ประกอบกับช่วยนั้นภาวะเศรษฐกิจอาจจะฝืดเคืองจนทำให้ชาวบ้านทอดทิ้งศาสนาขาดการดูแลเอาใจใส่และที่ฐานองค์พระเจดีย์ทั้งสองก็มีรอยขุดเจาะ อาจจะเป็นฝีมือของพวกนักสะสมของเก่าเสาะแสวงหาโบราณวัตถุก็เป็นได้ 

**การค้นพบหลวงพ่อผาเงา == 
วันที่ 17 มีนาคม 2519 เวลา 14.00 น. เมื่อคณะศรัทธาได้ปรับพื้นที่เรียบร้อยแล้ว ทุกคนต่างตื่นเต้นและปิติยินดี เมื่อได้พบพระพุทธรูปที่มีลักษณะสวยงามมาก ผู้เชี่ยวชาญโบราณวัตถุ วิเคราะห์ว่า พระพุทธรูปองค์นี้มีอายุระหว่าง 700-1,300 ปี คณะทั้งหมดจึงได้พร้อมกันตั้งชื่อพระพุทธรูปองค์นี้ว่า "หลวงพ่อผาเงา" และเปลี่ยนชื่อวัดใหม่เป็น "วัดพระธาตุผาเงา" ตั้งแต่บัดนั้นเป็นต้นมา 

**อ้างอิง**
พระธาตุผาเงา
ผาเงา
หมวดหมู่:ผู้หญิงอินเดียแบ่งตามอาชีพ

หมวดหมู่:ผู้หญิงอินเดีย
หมวดหมู่:ผู้หญิงแบ่งตามสัญชาติและอาชีพ
หมวดหมู่:ชาวอินเดียแบ่งตามอาชีพ
หมวดหมู่:นักการเมืองสตรีชาวอินเดีย

หมวดหมู่:นักการเมืองสตรีชาวเอเชีย
หมวดหมู่:นักการเมืองสตรี
หมวดหมู่:นักการเมืองอินเดีย
หมวดหมู่:ผู้หญิงอินเดียแบ่งตามอาชีพ
หมวดหมู่:นักแสดงหญิงชาวฮ่องกง

หมวดหมู่:นักแสดงหญิงชาวจีน
หมวดหมู่:นักแสดงหญิงแบ่งตามสัญชาติ
หมวดหมู่:ผู้หญิงฮ่องกงแบ่งตามอาชีพ
หมวดหมู่:นักแสดงฮ่องกง
หมวดหมู่:นักแสดงหญิงชาวจีน

หมวดหมู่:นักแสดงหญิงแบ่งตามสัญชาติ
หมวดหมู่:ผู้หญิงจีนแบ่งตามอาชีพ
หมวดหมู่:นักแสดงจีน
หมวดหมู่:นักแสดงภาพยนตร์หญิงชาวไต้หวัน

หมวดหมู่:นักแสดงภาพยนตร์หญิงแบ่งตามสัญชาติ
หมวดหมู่:นักแสดงภาพยนตร์ชาวไต้หวัน
หมวดหมู่:นักแสดงหญิงชาวไต้หวัน
หมวดหมู่:นักแสดงภาพยนตร์หญิงแบ่งตามสัญชาติ

หมวดหมู่:นักแสดงภาพยนตร์แบ่งตามสัญชาติ
หมวดหมู่:นักแสดงหญิงแบ่งตามสัญชาติ
หมวดหมู่:นักแสดงภาพยนตร์หญิง
หมวดหมู่:นักแสดงภาพยนตร์หญิงชาวจีน

หมวดหมู่:นักแสดงภาพยนตร์หญิงแบ่งตามสัญชาติ
หมวดหมู่:นักแสดงภาพยนตร์ชาวจีน
หมวดหมู่:นักแสดงหญิงชาวจีน
หมวดหมู่:นักแสดงภาพยนตร์ชาวจีน

หมวดหมู่:นักแสดงภาพยนตร์แบ่งตามสัญชาติ
หมวดหมู่:นักแสดงจีน
หมวดหมู่:ภาพยนตร์ในประเทศจีน
หมวดหมู่:นักร้องหญิงชาวจีน

หมวดหมู่:ผู้หญิงจีนแบ่งตามอาชีพ
หมวดหมู่:นักร้องจีน
หมวดหมู่:นักร้องหญิงแบ่งตามสัญชาติ
หมวดหมู่:นักแสดงภาพยนตร์หญิงชาวฮ่องกง

หมวดหมู่:นักแสดงภาพยนตร์ฮ่องกง
หมวดหมู่:นักแสดงหญิงชาวฮ่องกง
หมวดหมู่:นักแสดงภาพยนตร์หญิงชาวจีน
อ่าวเมาะตะมะ

ภาพถ่ายดาวเทียมของอ่าวเมาะตะมะ
อ่าวเมาะตะมะ (မုတ္တမပင်လယ်ကွေ့) เป็นพื้นน้ำส่วนหนึ่งของทะเลอันดามันทางตอนใต้ของประเทศพม่า ชื่อของอ่าวเมาะตะมะได้มาจากเมืองเมาะตะมะ แม่น้ำสะโตง, แม่น้ำสาละวิน และแม่น้ำย่างกุ้งต่างไหลลงสู่อ่าวนี้
ลักษณะเฉพาะของอ่าวเมาะตะมะคือมีแนวชายฝั่งที่ได้รับอิทธิพลน้ำขึ้นน้ำลง ระดับน้ำขึ้นลงอยู่ในช่วงระหว่าง 4–7 เมตร โดยมีระดับน้ำขึ้นลงสูงสุดบริเวณอ่าวเมาะตะมะตะวันตก
ในช่วงกระแสน้ำขึ้นเมื่อระดับน้ำอยู่ที่ราว 6.6 เมตร เขตน้ำขุ่นจะครอบคลุมพื้นที่มากกว่า 45,000 ตารางกิโลเมตร ทำให้เป็นเขตน้ำขุ่นที่ใหญ่ที่สุดแห่งหนึ่งในมหาสมุทรโลก ช่วงกระแสน้ำลงที่ระดับ 2.98 เมตร พื้นที่ความขุ่นสูงจะลดเหลือ 15,000 ตารางกิโลเมตร ขอบพื้นที่ความขุ่นสูงจะเคลื่อนตัวไปมาพร้อมวงจรน้ำขึ้นลงร่วม 150 กิโลเมตร
อ่าวนี้เป็นที่อยู่อาศัยของสายพันธุ์ต่าง ๆ รวมทั้ง วาฬบรูด้า ที่ได้จำแนกชั้นชีววิทยาทางทะเลแล้ว
ในปี พ.ศ. 2551 พบว่าเขตนี้อุดมไปด้วยแหล่งน้ำมัน เป็นแหล่งสำรวจน้ำมันมาตั้งแต่ปี พ.ศ. 2557 ภายใต้ "โครงการพัฒนาซอติกะ" ซึ่งเป็นกลุ่มบริษัทระหว่างประเทศของอเมริกา (เชฟรอน), อังกฤษ (บีพี), ฝรั่งเศส (โททาล), จีน (CNOOC), ไทย (ปตท.สผ.), อินโดนีเซีย (PT Gunanusa) และ อินเดีย (L&T) ที่สำรวจน้ำมันในบล็อก M7, M9 และ M11 

**อ้างอิง**
เมาะตะมะ
หมวดหมู่:ธรณีสัณฐานในประเทศพม่า
หมวดหมู่:ทะเลอันดามัน
หมวดหมู่:แหล่งน้ำพม่า
หมวดหมู่:อ่าวเบงกอล
หมวดหมู่:ทะเลอันดามัน

หมวดหมู่:ทะเลในมหาสมุทรอินเดีย
หมวดหมู่:ภูมิศาสตร์เอเชียตะวันออกเฉียงใต้
หมวดหมู่:ทะเลในประเทศไทย
หมวดหมู่:อ่าวเบงกอล
หมวดหมู่:เขตแดนไทย–อินเดีย
หมวดหมู่:เขตแดนไทย–อินโดนีเซีย
หมวดหมู่:อ่าวไทย

หมวดหมู่:อ่าวในมหาสมุทรแปซิฟิก
หมวดหมู่:อ่าวในประเทศไทย
หมวดหมู่:อ่าวในประเทศเวียดนาม
หมวดหมู่:อ่าวในประเทศกัมพูชา
หมวดหมู่:ทะเลจีนใต้
หมวดหมู่:ทะเลในประเทศไทย
หมวดหมู่:ภูมิศาสตร์เอเชียตะวันออกเฉียงใต้
หมวดหมู่:ธรณีสัณฐานในประเทศกัมพูชา
หมวดหมู่:ธรณีสัณฐานในประเทศไทย
หมวดหมู่:ธรณีสัณฐานในประเทศมาเลเซีย
หมวดหมู่:ธรณีสัณฐานในประเทศเวียดนาม
หมวดหมู่:เขตแดนไทย–เวียดนาม
หมวดหมู่:นักร้องหญิงชาวฮ่องกง

หมวดหมู่:นักร้องหญิงชาวจีน
หมวดหมู่:นักร้องฮ่องกง
หมวดหมู่:ผู้หญิงฮ่องกงแบ่งตามอาชีพ
หมวดหมู่:นักร้องหญิงชาวไต้หวัน

หมวดหมู่:นักร้องไต้หวัน
หมวดหมู่:นักร้องหญิงชาวจีน
หมวดหมู่:นักร้องหญิงแบ่งตามสัญชาติ
หมวดหมู่:ผู้หญิงไต้หวันแบ่งตามอาชีพ
หมวดหมู่:นักแสดงภาพยนตร์หญิงชาวอินเดีย

หมวดหมู่:นักแสดงภาพยนตร์หญิงแบ่งตามสัญชาติ
หมวดหมู่:นักแสดงหญิงชาวอินเดีย
หมวดหมู่:นักแสดงภาพยนตร์ชาวอินเดีย
หมวดหมู่:นักแสดงหญิงชาวไต้หวัน

หมวดหมู่:นักแสดงหญิงแบ่งตามสัญชาติ
หมวดหมู่:นักแสดงไต้หวัน
หมวดหมู่:ผู้หญิงไต้หวันแบ่งตามอาชีพ
สวี เจียว

สวี เจียว (徐嬌; Xú Jiāo) เป็นนักแสดงหญิงชาวจีน เธอได้รับการเปิดตัวในภาพยนตร์ตลกคนเล็กของเล่นใหญ่ โดยรับบทเป็นเด็กผู้ชาย เมื่ออายุ 10 ขวบ

**ผลงาน**

**ภาพยนตร์**

**อ้างอิง**

**แหล่งข้อมูลอื่น**
 JieuJieu
หมวดหมู่:นักแสดงเด็กหญิงชาวจีน
หมวดหมู่:บุคคลจากหนิงปัว
อันดับอบเชย

อันดับอบเชยหรือLaurales เป็นอันดับของพืชมีดอกในกลุ่มพืชใบเลี้ยงคู่หรือกลุ่มแมกโนลิดในระบบ APG มีความใกล้เคียงกับอันดับ  Magnoliales อันดับนี้มีสมาชิก 2500-2800 สปีชีส์ จาก 85-90 สกุล มีทั้งไม้พุ่มและไม้ยืนต้น สปีชีส์ในอันดับนี้ ที่รู้จักกันดีได้แก่ อบเชย อาโวกาโด

**การจัดจำแนก**
ในศตวรรษที่ 20 Laurales จะรวมสกุล Amborella และพืชในวงศ์ Austrobaileyales และ Chloranthaceae ซึ่งได้แยกออกไปหลังจากมีข้อมูลทางชีวโมเลกุลเพิ่มขึ้น
วงศ์ในอันดับนี้ตามระบบ Angiosperm Phylogeny Group ได้แก่:
ในระบบเก่าคือ Cronquist systemอันดับอบเชยประกอบไปด้วยวงศ์ที่มีความแตกต่างไปด้วยเล็กน้อย  (ตำแหน่งในปัจจุบันที่ต่างไปแสดงในวงเล็บ):- Amborellaceae (Amborellaceae, ไม่อยู่ในอันดับ)- Calycanthaceae- Gomortegaceae- Hernandiaceae- Idiospermaceae (= Calycanthaceae)- Lauraceae- Monimiaceae (Cronquist รวมวงศ์ Atherospermataceae และ Siparunaceae ในวงศ์นี้ด้วย)- Trimeniaceae (Austrobaileyales)

**อ้างอิง**
 K.J. Perleb (1826). Lehrbuch der Naturgeschichte des Pflanzenreichs p. 174. Magner, Freiburg im Breisgau, Deutschland.- Renner, Susanne S. (May  2001) Laurales. In: Nature Encyclopedia of Life Sciences. London: Nature Publishing Group. 10.1038/npg.els.0003695,  Full text (pdf).- Endress P.K., Igersheim A. (1997). Gynoecium diversity and systematics of the Laurales. Botanical Journal of the Linnean Society 125 (2): 93-168. 10.1006/bojl.1997.0113.
กระบิด

กระบิดหรือขี้แรด  Blachia siamensis เป็นไม้พุ่มในวงศ์ Euphorbiaceae แตกเป็นพุ่มแน่น ใบเดี่ยว ผิวใบสาก ดอกเป็นดอกช่อแบบกระจุก ดอกแยกเพศไม่แยกต้น ผลกลม แก่แล้วแตกเป็นสามเสี้ยว พบในป่าดิบแล้งทางภาคตะวันออกและภาคตะวันตก ชื่อสกุลตั้งเป็นเกียรติให้แก่ประเทศไทย

**อ้างอิง == - ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 32 
หมวดหมู่:วงศ์ยางพารา
ว่านตะขาบ

ว่านตะขาบ  Muehlenbeckia platyclada (F.v.Muell.) Meissn. เป็นพืชในวงศ์ Polygonaceae ชื่ออื่นๆคือ ตะขาบบิน ตะขาบหิน ตะขาบปีนกล้วย (ภาคกลาง) เพว เฟอ (กรุงเทพมหานคร) ว่านตะเข็บ (ภาคเหนือ) ผักเปลว ตะขาบทะยานฟ้า 

**ลักษณะ**
ไม้พุ่ม ลำต้นตั้งตรง ต้นอ่อนสีเขียว แบนเรียบ เป็นข้อๆ สีเขียว ตั้งตรง แตกกิ่งก้านมาก ต้นแก่โคนต้นเป็นสีน้ำตาลและกลม ใบเป็นใบเดี่ยว มีขนาดเล็ก  มีใบน้อย หรือไม่มีเลย ใบเรียงสลับ ร่วงง่าย ขอบใบเรียบ เนื้อใบอ่อนนิ่ม ไม่มีก้านใบ ดอกออกเป็นช่อสั้นๆ ออกเป็นกระจุกเล็กๆ ที่บริเวณข้อ ดอกตัวผู้และดอกตัวเมียแยกต้นกัน ดอกย่อยขนาดเล็กมาก กลีบรวมสีขาวแกมเขียว มี 5 กลีบ รูปไข่ ก้านดอกสั้น โคนกลีบดอกติดกัน ก้านชูดอกสั้นมาก เกสรตัวผู้ 7-8 อัน ผลสด มีเนื้อ ฉ่ำน้ำ  รูปค่อนข้างกลม ผลอ่อนมีสีเขียว เมื่อสุกสีแดง มีรสหวาน เมล็ดเดี่ยว สีเหลือง เป็นสัน 3 สัน
ทรงพุ่มของว่านตะขาบ

**สรรพคุณ**
ว่านตะขาบมีฤทธิ์เป็นยาสมุนไพร ทั้งต้น แก้ร้อนใน ดับพิษต่างๆ แก้ฝีในปอด แก้ไอ แก้เจ็บคอ ใช้ภายนอก แก้โรคผิวหนังเจ็บ ผื่นคัน น้ำเหลืองเสีย งูสวัด ฝีตะมอย  ต้นและใบสด ตำผสมเหล้า พอกหรือคั้นน้ำทา ถอนพิษแมงป่องและตะขาบ แก้ฟกบวม เคล็ดขัดยอก ใบตำผสมเหล้าขาว คั้นน้ำหยอดหูแก้หูน้ำหนวก

**อ้างอิง**
หมวดหมู่:สมุนไพร
หมวดหมู่:วงศ์ผักไผ่
ทางหลวงแผ่นดินหมายเลข 1290

ทางหลวงแผ่นดินหมายเลข 1290 สายแม่สาย–ท่าเรือเชียงของ มีระยะทาง 93.027 กม. เป็นทางหลวงที่ก่อสร้างขึ้นพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงแผ่นดินหมายเลข 1290 สายต่อเขตสุขาภิบาลแม่สายควบคุม - ต่อเขตสุขาภิบาลเขียงแสนควบคุม และตอนเลี่ยงเมืองเชียงแสน พ.ศ. 2536 โดยกรมทางหลวง และถูกกำหนดให้เป็นทางหลวงที่มีความจำเป็นต้องเร่งก่อสร้างเป็นกรณีเร่งด่วน  โดยแยกจากทางหลวงแผ่นดินหมายเลข 1 ที่อำเภอแม่สาย จังหวัดเชียงราย เดิมเป็นทางหลวงที่มีระยะทางถึงอำเภอเชียงแสนรวมถึงช่วงทางเลี่ยงเมืองเชียงแสนเท่านั้น ต่อมาในปี พ.ศ. 2554 ได้มีการปรับปรุงระบบหมายเลขทางหลวงขึ้นใหม่ ได้รวมทางหลวงแผ่นดินหมายเลข 1129 เชียงของ-เชียงแสน เพิ่มเข้าไป ทำให้มีระยะทางรวม 93.027 กิโลเมตร   
ทางหลวงแผ่นดินหมายเลข 1290 เป็นทางสายหลักที่ใช้ในการติดต่อระหว่างอำเภอแม่สาย สามเหลี่ยมทองคำ อำเภอเชียงแสน และอำเภอเชียงของ จังหวัดเชียงราย นอกจากนี้เป็นทางที่ได้อยู่ในโครงการพัฒนาระบบขนส่งเพื่อรองรับการเปิดตัวของท่าเรือน้ำลึกเชียงแสน   และสะพานข้ามแม่น้ำโขงแห่งที่ 4 (เชียงของ-ห้วยทราย) ซึ่งจะเป็นการพัฒนาโครงข่ายทางหลวงเพื่อสอดรับกับการพัฒนาที่จะตามมาจากการขยายตลาดสินค้าไปยังจีนตอนใต้อีกด้วย

**เขตการควบคุม**
ทางหลวงแผ่นดินหมายเลข 1290 แบ่งเขตการควบคุมออกเป็น 2 ตอน ดังนี้ - ตอน 0101 แม่สาย–กิ่วกาญจน์ จากกิโลเมตรที่ 0+000 ถึงกิโลเมตรที่ 74+167 ระยะทาง 74.167 กิโลเมตร อยู่ภายใต้การควบคุมของหมวดทางหลวงเชียงแสน แขวงทางหลวงเชียงรายที่ 2	 - ตอน 0102 กิ่วกาญจน์–เชียงของ จากกิโลเมตรที่ 74+167	ถึงกิโลเมตรที่ 93+027 ระยะทาง 18.860 กิโลเมตร อยู่ภายใต้การควบคุมของหมวดทางหลวงเชียงของ แขวงทางหลวงเชียงรายที่ 2	 

**รายชื่อทางแยก**

**ทางหลวงที่เกี่ยวข้อง**
ทางหลวงเหล่านี้จะเป็นทางหลวงสายเก่า ซึ่งมี ทล.1428 และ ทล.1430

**อ้างอิง**
1290
4-1290
1290
แหม่มจ๋า

แหม่มจ๋า เป็นบทประพันธ์ของ ดอกหญ้า ถูกสร้างครั้งแรกในรูปแบบภาพยนตร์ เมื่อปี พ.ศ. 2518 สร้างโดย บริษัทกัญญามาลย์ภาพยนตร์ ถ่ายทำด้วนฟิล์ม 35 มม. กำกับโดย ดอกดิน กัญญามาลย์ นำแสดงโดย สมบัติ เมทะนี, มยุรา ธนะบุตร, ชุมพร เทพพิทักษ์, ประจวบ ฤกษ์ยามดี, ดลยา โสภี, มารศรี ณ บางช้าง, ธัญญา ธัญญรักษ์, ดอกดิน กัญญามาลย์, อรสา อิศรางกูร ณ อยุธยา 
และต่อมาถูกนำมาสร้างเป็นละครโทรทัศน์ไทย ในปี พ.ศ. 2541 ผลิตโดย บริษัท นพพรโปรโมชั่น แอนด์ พิคเจอร์ จำกัด นำแสดงโดย ยุทธพิชัย ชาญเลขา, ซาซ่า อัลเทอร์เมท, บดินทร์ ดุ๊ก, อำภา ภูษิต, วิทิต แลต, ราตรี วิทวัส ออกอากาศทางช่อง 3
และนำกลับสร้างใหม่อีกครั้งในปี พ.ศ. 2557 ผลิตโดย บริษัท นพพรโปรโมชั่น แอนด์ พิคเจอร์ จำกัด เขียนบทโทรทัศน์โดย ปณธี กำกับการแสดงโดย ชัยวุฒิ เทพวงษ์ นำแสดงโดย ธนา สุทธิกมล, เอมี่ กลิ่นประทุม, ชวัลนันท์ จันทร์ทรัพย์ และ ณัฐชา นวลแจ่ม ออกอากาศทางช่อง 7 เอชดี

**เรื่องย่อ**
สรายุทธ (สมบัติ เมทะนี) นายตำรวจไปสืบราชการลับในกลุ่มมาเฟียไทยในพัทยา ซึ่งมี แหง (ชุมพร เทพพิทักษ์) เป็นหัวหน้าโจร แหงหลอกแหม่ม (มยุรา ธนะบุตร) สาวสลัมที่เป็นลูกเลี้ยงให้เข้าทำงานกับแก๊งค์มาเฟียนี้ สรายุทธจึงได้พบกับแหม่ม และเกิดหลงรักกัน สุดท้ายตำรวจได้ทลายแก๊งค์มาเฟียลง และแหม่มได้ทราบความจริงว่าตนเองนั้นที่แท้เป็นทายาทคนเดียวที่จะได้รับมรดก 9 ล้านบาท

**นักแสดง**

**แหล่งข้อมูลอื่น**
 แหม่มจ๋า (2557)

**อ้างอิง**

**ลำดับรายการโทรทัศน์**
หมวดหมู่:ภาพยนตร์ไทยที่ออกฉายในปี พ.ศ. 2518
หมวดหมู่:ละครโทรทัศน์ไทยในปี พ.ศ. 2557
หมวดหมู่:ละครโทรทัศน์ทางสถานีโทรทัศน์ช่อง 7 เอชดี
หมวดหมู่:ภาพยนตร์ที่กำกับโดย ดอกดิน กัญญามาลย์
หมวดหมู่:พระมหากษัตริย์แห่งรัฐเนอเกอรีเซิมบีลัน

หมวดหมู่:พระมหากษัตริย์มาเลเซีย
หมวดหมู่:รัฐเนอเกอรีเซิมบีลัน
ประภัทรพงศ์ เวชชาชีวะ

รองศาสตราจารย์ ประภัทรพงศ์ เวชชาชีวะ (1 กรกฎาคม พ.ศ. 2476 – 13 มีนาคม พ.ศ. 2562) อดีตรัฐมนตรีช่วยว่าการกระทรวงการคลัง อดีตสมาชิกสภาผู้แทนราษฎรจังหวัดจันทบุรี เจ้าของธุรกิจสวนผลไม้ทุเรียนกระดุมทองเจ้าแรกๆ ของจันทบุรี จนได้รับฉายา "เจ้าพ่อกระดุมทอง" และเป็นบิดาของนายพงศ์เวช เวชชาชีวะ

**ประวัติ**
ประภัทรพงศ์ เกิดเมื่อวันที่ 1 กรกฎาคม พ.ศ. 2476 เป็นบุตรของขุนประวิตรเวชชาชีพ (ประวิตร เวชชาชีวะ) ด้านครอบครัวสมรสกับนางไพเราะ เวชชาชีวะ มีบุตรคือพงศ์เวช เวชชาชีวะ สมาชิกสภาผู้แทนราษฎรจังหวัดจันทบุรี สังกัดพรรคประชาธิปัตย์ สำเร็จการศึกษาจากโรงเรียนวชิราวุธวิทยาลัย

**การทำงาน**
ประภัทรพงศ์ ได้รับเลือกตั้งเป็นสมาชิกสภาผู้แทนราษฎรจังหวัดจันทบุรี 1 สมัย ในการเลือกตั้ง พ.ศ. 2518 สังกัดพรรคไท และได้รับแต่งตั้งเป็นเลขาธิการพรรคไท แทนสมบัติ ธำรงธัญวงศ์ และเป็นรัฐมนตรีช่วยว่าการกระทรวงการคลัง ในรัฐบาลหม่อมราชวงศ์คึกฤทธิ์ ปราโมช ในการปรับคณะรัฐมนตรี เมื่อปี พ.ศ. 2519
ต่อมาเขาได้วางมือทางการเมือง และหันไปทำธุรกิจปลูกทุเรียนพันธุ์กระดุมทอง ในจังหวัดจันทบุรี หลังจากนั้นชื่อของเขาเป็นที่รู้จักอีกครั้งจากกรณีที่เขามีชื่อเป็นประธานกรรมการบริษัท เคที จำกัด ที่ได้รับการต่อสัญญาการเดินรถไฟฟ้าบีทีเอสจากกรุงเทพมหานคร ในยุคของหม่อมราชวงศ์สุขุมพันธ์ บริพัตร เป็นผู้ว่าราชการกรุงเทพมหานคร

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอนายายอาม
หมวดหมู่:นักการเมืองจากจังหวัดจันทบุรี
หมวดหมู่:สมาชิกสภาผู้แทนราษฎรจังหวัดจันทบุรี
หมวดหมู่:พรรคไท (พ.ศ. 2517)
หมวดหมู่:นักการเมืองพรรคกิจสังคม
หมวดหมู่:นักการเมืองพรรคความหวังใหม่
หมวดหมู่:นักธุรกิจจากจังหวัดจันทบุรี
หมวดหมู่:สกุลเวชชาชีวะ
หมวดหมู่:บุคคลจากโรงเรียนวชิราวุธวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:รองศาสตราจารย์
ทางหลวงแผ่นดินหมายเลข 109

ทางหลวงแผ่นดินหมายเลข 109 สายแม่สรวย–ฝาง เป็นทางหลวงแผ่นดินสายหลักในการเดินทางระหว่างอำเภอฝาง อำเภอแม่อาย และอำเภอไชยปราการ จังหวัดเชียงใหม่ ไปยังอำเภอแม่สรวย จังหวัดเชียงราย มีระยะทาง 61.133 กม.

**ประวัติ**
เดิมทางสายนี้เริ่มต้น ทางหลวงแผ่นดินหมายเลข 1 ที่ บ้านป่าสัก อำเภอแม่ลาว จังหวัดเชียงราย ผ่านอำเภอแม่ลาว อำเภอแม่สรวย จังหวัดเชียงราย และบรรจบกับทางหลวงแผ่นดินหมายเลข 107 ที่อำเภอฝาง จังหวัดเชียงใหม่   ก่อนที่ทางหลวงแผ่นดินหมายเลข 1019 (แม่สรวย-เวียงป่าเป้า-ดอยสะเก็ด) จะสร้างขึ้นในปี พ.ศ. 2513  และมีการรวมช่วง 25 กิโลเมตรแรก ตอน บ้านป่าสัก-แม่สรวย เข้ากับทางหลวงแผ่นดินหมายเลข 1019 แล้วกำหนดเป็นทางหลวงแผ่นดินหมายเลข 118 ในปี พ.ศ. 2537  ทางสายนี้จึงเหลือระยะทางจาก แม่สรวย-ฝาง เท่านั้น โดยถนนเส้นนี้เมื่อปี พ.ศ. 2501 พระบาทสมเด็จพระเจ้าอยู่หัวภูมิพลอดุลยเดช และ สมเด็จพระนางเจ้าสิริกิติ์ พระบรมราชินีนาถ เสด็จพระราชดำเนินเยือนประชาชนถิ่นทุรกันดารในเขตภาคเหนือโดยทั้งสองพระองค์ได้เสด็จผ่านถนนเส้นนี้ ซึ่งในขณะนั้นถนนเส้นนี้เป็นถนนที่เพิ่งตัดใหม่อยู่ด้วย

**เขตควบคุม**
ทางหลวงแผ่นดินหมายเลข 109 แบ่งเขตควบคุมออกเป็น 2 ตอน ดังนี้ 

**รายชื่อทางแยก**

**สถานที่ท่องเที่ยว**
# โรงเรียนแม่สรวยวิทยาคม
# ป่าชุมชนห้วยหัวนา
# บ้านเล็กในป่าใหญ่
# บ่อน้ำพุร้อนสามสี

**อ้างอิง**

**แหล่งข้อมูลอื่น**
  ระบบสารสนเทศโครงข่ายทางหลวง date=2016-06-16  กรมทางหลวง กระทรวงคมนาคม
109
3-109
109
109
หมวดหมู่:ชาวโปแลนด์ที่ถูกประหารชีวิตที่ค่ายกักกันเอาชวิทซ์

หมวดหมู่:ผู้ถูกประหารชีวิตที่ค่ายกักกันเอาชวิทซ์
หมวดหมู่:ชาวโปแลนด์ที่ถูกประหารชีวิตที่ค่ายกักกันนาซี
หมวดหมู่:ชาวโปแลนด์ที่ถูกประหารชีวิตโดยนาซีเยอรมนี

หมวดหมู่:ผู้ถูกประหารชีวิตโดยนาซีเยอรมนี
หมวดหมู่:ชาวโปแลนด์ที่ถูกประหารชีวิต
หมวดหมู่:ชาวโปแลนด์ที่ถูกประหารชีวิตที่ค่ายกักกันนาซี

หมวดหมู่:ชาวโปแลนด์ที่ถูกประหารชีวิตโดยนาซีเยอรมนี
หมวดหมู่:ผู้ถูกประหารชีวิตที่ค่ายกักกันนาซี
เขืองสยาม

เขืองสยามหรือเขืองแดง Smilax siamensis เป็นไม้เลื้อยในวงศ์ Smilacaceae ลำต้นเป็นสันและมีหนามตรงหรืองอโค้ง ปลายใบเป็นตุ่ม เนื้อใบหนา สีเขียวเป็นมัน ด้านบนมีเส้นแขนงใบเป็นร่องลึก ดอกช่อ ผลกลม ออกดอกช่วงเดือนสิงหาคม – ตุลาคม เป็นไม้ถิ่นเดียวในประเทศไทย พบตามป่าดิบชื้น ทางภาคเหนือและภาคตะวันตก ใช้เป็นยาสมุนไพร พบครั้งแรกในประเทศไทยชื่อสปีชีส์ตั้งเป็นเกียรติแก่ประเทศไทย 

**อ้างอิง**
 ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 81
หมวดหมู่:วงศ์ข้าวเย็นเหนือ
วงศ์ข้าวเย็นเหนือ

วงศ์ข้าวเย็นเหนือ หรือ Smilacaceae เป็นวงศ์ของพืชมีดอก รวมอยู่ในวงศ์ Liliaceae แต่เคยแยกเป็นสปีชีส์ต่างหาก  ลักษณะที่ต่างจากพืชชนิดอื่นในวงศ์ Liliaceae คือมีเซลล์เวสเซลที่แท้จริงในเนื้อเยื่อลำเลียง และมีเส้นใบเรียงแบบร่างแห  ระบบ APG II ยังบันทึกให้วงศ์นี้จัดอยู่ในอันดับ Liliales ในกลุ่มพืชใบเลี้ยงเดี่ยว โดยมีสองสกุลคือ  Heterosmilax และ Smilax

**อนุกรมวิธาน**
ระบบ APG II ในปี ค.ศ. 2003 (ไม่เปลี่ยนแปลงจากระบบ APG ในปี ค.ศ. 1998) กำหนดให้วงศ์นี้อยู่ในอันดับ Liliales ในเคลดโมโนคอต (พืชใบเลี้ยงเดี่ยว) ก่อนหน้านี้เป็นวงศ์ที่มีสองสกุลคือ Heterosmilax และ Smilax แต่จากการศึกษาดีเอ็นเอแสดงให้เห็นว่า Heterosmilax เกิดขึ้นจาก Smilax และทั้งสองสกุลนี้ได้ถูกรวมเข้าด้วยกันแล้ว ส่งผลให้ Smilax เป็นสกุลเดียวในวงศ์ Smilacaceae ที่มีชนิดที่รู้จักประมาณ 210 สปีชีส์ พืชในวงศ์มีกำเนิดทั่วทั้งเขตร้อนและเขตอบอุ่นของโลก สมาชิกของวงศ์นี้มักจะมีรากที่มีเนื้อไม้และลำต้นแบบเถาวัลย์หรือไม้เถา โดยบางชนิดที่เป็นไม้เถาเนื้อแข็งนั้นมักจะมีหนาม ในขณะที่ชนิดอื่น ๆ เป็นไม้ล้มลุกคลุมพื้นดินและไม่มีหนาม

**ลักษณะเฉพาะ**
สมาชิกของวงศ์นี้มีตั้งแต่ไม้ล้มลุกจนกระทั่งไม้เถาเนื้อแข็ง เติบโตจากเหง้าและมักมีหนามบนลำต้นและ/หรือบนใบ ใบไม้เป็นแบบเรียงสลับอย่างง่าย มีลักษณะขอบใบจักหนาม (spinose-serrate) สมาชิกบางพันธุ์ในวงศ์นี้มีใบคล้ายแผ่นหนัง (coriaceous) ลักษณะเส้นใบมีตั้งแต่เส้นใบรูปฝ่ามือจนถึงแบบร่างแห มือเกาะไม้เลื้อยคู่หนึ่งมักปรากฏขึ้นใกล้ฐานของก้านใบ ประเภทของช่อดอกสำหรับพืชในวงศ์นี้เป็นช่อซี่ร่ม ดอกเห็นไม่เด่นชัด สมมาตรตามรัศมี และไม่สมบูรณ์เพศ ประกอบด้วย กลีบรวม 6 กลีบ, เกสรตัวผู้ 6 อัน และเกสรตัวเมีย 3 อัน ผลของสมาชิกทั้งหมดในวงศ์ข้าวเย็นเหนือ (Smilacaceae) เป็นผลมีเนื้อหลายเมล็ด (เบอร์รี) มีจำนวน 1-3 เมล็ดต่อผล ต่อมน้ำต้อยตั้งอยู่ที่ฐานของกลีบรวม

**สกุล**
สกุลทั้งสองในวงศ์มีดอกแยกเพศอยู่ต่างต้นและเกือบจะจำแนกไม่ออก แต่ดอกมีความแตกต่างกันอย่างชัดเจน ดอกของสกุล Heterosmilax มีลักษณะเชื่อมติดกันเป็นรูปหลอดทรงขวดลึกที่มีต่อมน้ำต้อยที่ยื่นออกมา และเกสรตัวผู้เชื่อมต่อกันที่ฐาน ในขณะที่ดอกของสกุล Smilax มักจะมีขนาดเล็ก ที่มีส่วนดอกที่ไม่ได้เชื่อมติดกัน Smilax เป็นสกุลที่ใหญ่กว่าและกระจายอย่างกว้างขวางกว่า Heterosmilax โดย Heterosmilax มีเพียงสิบสองสายพันธุ์ซึ่งอยู่เฉพาะในบริเวณประเทศจีน, ญี่ปุ่น, เขตร้อนของเอเชีย, สิงคโปร์, มาเลเซีย และหมู่เกาะใกล้เคียง 

**อ้างอิง**

**แหล่งข้อมูลอื่น**
 Castner, James L. Photographic Atlas of Botany and Guide to Plant Identification. Feline Press. 2004. (0-9625150-0-0)-  Smilacaceae date=2006-05-13  in L. Watson and M.J. Dallwitz (1992 onwards).  The families of flowering plants date=2007-01-03 : descriptions, illustrations, identification, information retrieval. Version: 9 March 2006. http://delta-intkey.com date=2007-01-03 . -  links at CSDL, Texas date=2007-08-26
รายพระนามคู่อภิเษกสมรสในพระมหากษัตริย์พม่า

==ตำแหน่งพระคู่ครองในพระมหากษัตริย์พม่า**
ลำดับชั้นสำคัญบนสุดคือ:- นันมะด่อ มิบะยาเข่าง์จี (နန်းမတော် မိဖုရား ခေါင်ကြီး, Nanmadaw Mibaya Khaunggyi) พระอัครมเหสี- เต่าง์นาน มิบะยา (တောင်နန်း မိဖုရား, Taung Nan Mibaya) พระมเหสีวังใต้- เมี่ยวนาน มิบะยา (မြောက်နန်း မိဖုရား, Myauk Nan Mibaya) พระมเหสีวังเหนือ- อะแลนาน มิบะยา (အလယ်နန်း မိဖုရား, Ale Nan Mibaya) พระมเหสีวังกลาง - อะเน่าก์นาน มิบะยา (အနောက်နန်း မိဖုရား, Anauk Nan Mibaya) พระมเหสีวังตะวันตก 

**รายพระนามคู่อภิเษกสมรสเรียงลำดับตามราชวงศ์**

**ราชวงศ์พุกาม**

**ราชวงศ์ตองอู**

**ยุคญองย่าน**

**ราชวงศ์โก้นบอง**

**หมายเหตุ**

**อ้างอิง**
  BRIEF HISTORY
พม่า
พม่า
หมวดหมู่:ราชวงศ์พม่า
ทะเลสาบดอนฮวน

ดอนฮวน (Don Juan Pond) คือทะเลสาบน้ำเค็มอยู่ที่บริเวณทิศตะวันออกของทวีปแอนตาร์กติกา ถูกค้นพบเมื่อปี 1961 โดยนักบินเฮลิคอปเตอร์สองคนที่มีชื่อว่า Lt Don Roe และ Lt John Hi 
โดยทะเลสาบดอนฮวนแห่งนี้ ถือว่าเป็นทะเลสาบที่มีขนาดเล็กและตื้นมาก อีกทั้งน้ำในทะเลสาบยังมีความเค็มเมื่อเทียบกับน้ำบนโลก อยู่ที่ระดับความเค็มถึง 42% ซึ่งถือว่ามีความเค็มมากที่สุดเป็นอันดับ 2 ของโลก ซึ่งความเค็มนี้ทำให้ทะเลสาบแห่งนี้ยังคงสภาพเป็นของเหลวอยู่แม้ในอุณหภูมิที่ต่ำกว่า -50 ° C เนื่องจากการแทรกแซงตัวของเกลือในโมเลกุลของน้ำ

**อ้างอิง**

**แหล่งข้อมูลอื่น**
travelthaiza
หมวดหมู่:ทะเลสาบน้ำเค็ม
1 จี

1 จี (1G) เป็นชื่อย่อของมาตรฐานโทรศัพท์เคลื่อนที่ยุคแรก ทำงานโดยอาศัยสัญญาณแอนะล็อก ใช้สำหรับการโทรทางไกล คิดค้นและเริ่มใช้ในยุโรปเหนือ หรือประเทศในแถบคาบสมุทรสแกนดิเนเวีย คลื่นความถี่ที่เหมาะสมคือ 450 เมกะเฮิรตซ์ ซึ่งโทรศัพท์เคลื่อนที่รุ่นแรกของโลก คือโมโตโรลา ไดนาแท็ค รุ่น 8000X ก็ทำงานด้วยเครือข่าย 1 จีนี้เช่นกัน
หมวดหมู่:เทคโนโลยีอุปกรณ์เคลื่อนที่
โมโตเอ็กซ์

โมโตเอ็กซ์ (Moto X) เป็นสมาร์ตโฟน รุ่นเรือธง ผลิตโดยโมโตโรลา ในประเทศสหรัฐอเมริกา โดยถูกวางขายผ่านผู้ให้บริการเครือข่าย เวอไรซอน, เอทีแอนด์ที, สปรินต์, ทีโมบายล์ และยูเอสเซลลูลาร์ ในสหรัฐอเมริกา และโรเจอส์ไวร์เลฃส ในประเทศแคนาดา โดยโมโตเอ็กซ์จะวางขายในช่วงปลายเดือนสิงหาคม หรือต้นเดือนกันยายนนี้
โมโตโรลา โมโตเอ็กซ์ เป็นสมาร์ตโฟนรุ่นแรกของโมโตโรลา ที่ผลิตและประกอบในสหรัฐอเมริกา โดยผลิตในโรงงานเก่าของโนเกีย ที่ฟอร์ตเวิร์ท รัฐเท็กซัส โมโตเอ็กซ์ มีขนาดหน้าจอ 4.7 นิ้ว อโมเลด ความละเอียด 1280×720 พิกเซล (เอชดี 720p) ใช้ชิปเซ็ตโมโตโรลา เอ็กซ์8 ซึ่งประกอบด้วยควอล์คอมม์ สแนปดรากอน เอส4 โปร และซีพียูซิงเกิลคอร์ 2 ตัว โดยสแนปดรากอนประกอบด้วย ดูอัลคอร์ ไครท์ 300 ความเร็ว 1.7 จิกะเฮิรตซ์ และอาดรีโน 320 ควอดคอร์ ที่ 400 เมกาเฮิรตซ์ พื้นที่หน่วยความจำ 16 จิกะไบต์ และ 32 จิกะไบต์สำหรับรุ่นที่วางขายผ่านระบบออนไลน์ และแรม 2 จิกะไบต์

**อ้างอิง**
หมวดหมู่:อุปกรณ์แอนดรอยด์
หมวดหมู่:ผลิตภัณฑ์ที่ออกในปี พ.ศ. 2556
หมวดหมู่:โทรศัพท์มือถือโมโตโรลา
ท่าอากาศยานนานาชาติออกแลนด์

ท่าอากาศยานนานาชาติออกแลนด์ (Auckland International Airport) เป็นท่าอากาศที่ใหญ่ที่สุดในประเทศนิวซีแลนด์ด้วยจำนวนผู้โดยสารทั้งหมด 14,006,122 คน (7,769,207 ระหว่างประเทศและในประเทศ 6,236,915) ในปี 2011 
ภาพถ่ายทางอากาศ (ปี 2017)
อาคารผู้โดยสารระหว่างประเทศ
International Terminal check-in hall underneath the departures level.
The Air New Zealand domestic check in hall at Auckland Airport in June 2012

**สายการบินและที่หมาย**
ท่าอากาศยานออกแลนด์แห่งนี้มีสายการบินให้บริการเที่ยวบินภายในประเทศ 26 เที่ยวบิน และ เที่ยวบินระหว่างประเทศ 49 เที่ยวบิน ทั้งในอเมริกาเหนือ, อเมริกาใต้, เอเชีย, โอเชียเนีย และ ตะวันออกกลาง

**เส้นทางการบินที่ให้บริการในปัจจุบัน (Passenger)**

**เที่ยวบินขนส่งสินค้า (คาร์โก)**

**อ้างอิง**
หมวดหมู่:การขนส่งในออกแลนด์
หมวดหมู่:ท่าอากาศยานในประเทศนิวซีแลนด์
หมวดหมู่:สิ่งก่อสร้างในออกแลนด์
หมวดหมู่:โทรศัพท์มือถือแบ่งตามบริษัท

บ
หมวดหมู่:ผลิตภัณฑ์แบ่งตามตราสินค้า
หมวดหมู่:ผลิตภัณฑ์แบ่งตามบริษัท
หมวดหมู่:โมโตโรลา

หมวดหมู่:ผู้ผลิตโทรศัพท์มือถือ
หมวดหมู่:บริษัทของสหรัฐ
หมวดหมู่:หมวดหมู่ตั้งตามชื่อบริษัท
อันดับถั่ว

ไฟล์:Desmodium gangeticum 2 W IMG 2769.jpg|thumb|190px|Desmodium gangeticum 
อันดับถั่วหรือ Fabales Bromhead เป็นอันดับของพืชมีดอกในกลุ่มโรสิด พืชใบเลี้ยงคู่แท้ ตามระบบ APG II ประกอบไปด้วยวงศ์ Fabaceae (มี 3 วงศ์ย่อยคือCaesalpinioideae Mimosoideae and Faboideae) Quillajaceae Polygalaceae (รวมวงศ์ Diclidantheraceae Moutabeaceae และ  Xanthophyllaceae) และ Surianaceae

**อ้างอิง ==
โชปูเฮนฮอกกี

โชปูเฮนฮอกกี (Copenhagen Hockey) เป็นทีมฮอกกี้น้ำแข็งระดับอาชีพ ซึ่งตั้งฐานอยู่ในฮวีดูฟร์ ประเทศเดนมาร์ก ทีมนี้เป็นสมาชิกของเออิล-บังลีเกนซึ่งเป็นลีกฮอกกี้น้ำแข็งระดับสูงสุดในประเทศเดนมาร์ก และได้รับการก่อตั้งทีมขึ้นใน ค.ศ. 1966 ปัจจุบันได้มีการใช้ชื่อทีมว่าโชปูเฮนฮอกกีตั้งแต่ ค.ศ. 2011 และทำการแข่งขันในฮวีดูฟร์สกอยตีเฮ็ลอารีนา
ทั้งนี้ ลิขิต เนียมวัน ผู้เป็นนักกีฬาฮอกกี้น้ำแข็งทีมชาติไทย ได้เคยสร้างผลงานให้แก่ทีมนี้ในช่วง ค.ศ. 2007-2008 

**ประวัติ**
ทีมนี้เดิมเป็นที่รู้จักกันในนามฮวีดูฟร์วอลเวส ซึ่งเป็นฉายาใหม่ในลีกฤดูกาล 2007-08 ส่วนชื่อทางการโทเทมโพฮีค เป็นผลมาจากข้อตกลงของการให้การสนับสนุน ในวันที่ 29 มกราคม ค.ศ. 2009 สโมสรของจี รอบ แมกวิการ์ (แบรนดอน) ได้ถอนตัวออกจากเดนิชเอลิทชีเอน และได้มีการฟ้องล้มละลายในวันจันทร์ภายหลังจากสองผู้สนับสนุนหลักของทีมได้ทำการถอนตัว โดยหนึ่งในนั้นคือบริษัทให้บริการรถยนต์โทเทมโพ ที่ได้มีการยื่นฟ้องล้มละลาย และครั้งที่สองโดยบริษัทเครื่องใช้สำนักงานเอ็นอาร์จีสแกนดิเนเวีย ซึ่งมีการโต้แย้งด้านข้อตกลงการสนับสนุนของพวกเขา โดยกล่าวว่าทางผู้จัดการฝ่ายการตลาดและฝ่ายขายได้ลงนามไปโดยที่ทางเอ็นอาร์จีไม่ได้มีอำนาจและได้ทำการยื่นซองขาวไปแล้ว โดยผลที่ตามมา ทางสโมสรได้สูญเสียเงิน 2 ล้านโครนเดนมาร์ก (ประมาณ 428,000 ดอลลาร์แคนาดา) ในส่วนของรายได้

**ความสำเร็จ**
 ชนะรายการดิวิชัน 1: ค.ศ. 2000

**อดีตผู้เล่นรายสำคัญ**
 AUT เยือร์เกิน เพนเคอร์- CAN รอบ แมกวิการ์

**อ้างอิง**

**แหล่งข้อมูลอื่น**
  Copenhagen Hockey/Hvidovre on eliteprospects.com
หมวดหมู่:ทีมฮอกกี้น้ำแข็งในประเทศเดนมาร์ก
หมวดหมู่:กีฬาในฮวีดูฟร์
หมวดหมู่:สโมสรกีฬาที่ก่อตั้งในปี พ.ศ. 2509
ยอป่า

ยอป่า หรือ ยอเถื่อน, กะมูดู, มูดู  Morinda elliptica เป็นไม้ยืนต้นในวงศ์ Rubiaceae เป็นไม้ยืนต้นขนาดเล็ก ผิวแตกเป็นร่องตามยาว สีเทาอมน้ำตาล ใบเดี่ยว ออกตรงข้าม ด้านบนเรียบเขียวเป็นมัน หลังใบสีอ่อนกว่าอมขาว ใบห่อมาด้านหน้าเล็กน้อย ดอกช่อ ดอกย่อยสีขาว ผลรวมเกือบกลม ผิวนูนเป็นปุ่มเมื่ออ่อน แก่แล้วจะเรียบ สีเขียวอมเทา สุกเป็นสีดำ ผลเป็นอาหารสัตว์ ใบใช้ทำอาหารได้เช่นเดียวกับยอบ้าน 

**อ้างอิง**
หมวดหมู่:สกุลยอ
หมวดหมู่:พืชที่รับประทานได้
อันดับดอกหรีดเขา

อันดับดอกหรีดเขา หรือ Gentianales เป็นอันดับของพืชมีดอก ที่เป็นพืชใบเลี้ยงคู่แท้ กลุ่มแอสเทอริด พืชสำคัญในอันดับนี้ เช่น กาแฟ ลั่นทม กันเกรา

**อ้างอิง**
 Struwe, L., V. A. Albert, and B. Bremer. 1994. Cladistics and family level classification of the Gentianales. Cladistics 10: 175–205.- Backlund, Maria, Bengt Oxelman, and Birgitta Bremer. 2000. Phylogenetic relationships within the Gentianales based on NDHF and RBCL sequences, with particular reference to the Loganiaceae. American Journal of Botany 87:1029-1043.  Phylogenetic relationships within the Gentianales based on NDHF and RBCL sequences, with particular reference to the Loganiaceae date=2009-01-15
อิม ซึล-อง

อิม ซีล-อง (hangul=임슬옹; เกิด 11 พฤษภาคม ค.ศ. 1987) หรือชื่อในการแสดงว่า ซึล-อง เป็นนักร้องและนักแสดงชาวเกาหลีใต้ เขาเปิดตัวเป็นนักร้องใน ค.ศ. 2008 ในฐานะสมาชิกทูเอเอ็ม และเปิดตัวการแสดงใน ค.ศ. 2010 ด้วยละครเกาหลี Personal Taste และมีบทบาทในซีรีส์ Hogu’s Love (2015)

**ชีวิตช่วงต้นและการศึกษา**
อิมเริ่มศึกษาด้านภาพยนตร์และการแสดงที่มหาวิทยาลัยแทจิน สาขาวิชาศิลปะการละครและทัศนศิลป์ จากนั้นจึงเป็นนักศึกษาในมหาวิทยาลัยคย็องฮี สาขาวิชาการจัดการวัฒนธรรมและศิลปะ บัณฑิตวิทยาลัยธุรกิจ ในขณะที่เป็นสมาชิกทูเอเอ็ม

**อาชีพ**

**ก่อนเปิดตัว**

**เปิดตัว**
ซึลอง เปิดตัวกับวงทูเอเอ็มในปี 2008

**ผลงาน**

**วงทูเอเอ็ม**

**เพลงประกอบละคร-ภาพยนตร์**

**การทำงานร่วมกัน**

**ผลงาน**

**ภาพยนตร์**

**ละคร**

**วารตี้โชว์**

**มิวสิกวิดีโอ**

**รางวัล**

**รางวัลที่เสนอเข้าชิง และได้**

**รางวัลเพลง**

**Inkigayo**

**Music Bank**

**อ้างอิง**

**แหล่งข้อมูลอื่น**
หมวดหมู่:บุคคลที่เกิดในปี พ.ศ. 2530
หมวดหมู่:บุคคลที่ยังมีชีวิตอยู่
หมวดหมู่:นักร้องเกาหลีใต้
หมวดหมู่:นักแสดงเกาหลีใต้
หมวดหมู่:ไอดอลชายชาวเกาหลีใต้
หมวดหมู่:นักเต้นเกาหลีใต้
หมวดหมู่:บุคคลจากโซล
หมวดหมู่:นักร้องเพลงภาษาเกาหลี
หมวดหมู่:ศิลปินสังกัดเจวายพีเอนเตอร์เทนเมนต์
หมวดหมู่:ศิลปินสังกัดเจลลีฟิชเอนเตอร์เทนเมนต์
หมวดหมู่:สมาชิกของทูเอเอ็ม
หมวดหมู่:นักร้องชายชาวเกาหลีใต้ในศตวรรษที่ 21
หมวดหมู่:นักแสดงชายจากโซล
หมวดหมู่:สิ่งก่อสร้างในประเทศเบลเยียมแบ่งตามเมือง

หมวดหมู่:สิ่งก่อสร้างในประเทศเบลเยียม
หมวดหมู่:สิ่งก่อสร้างแบ่งตามประเทศและเมือง
หมวดหมู่:ศิลปะในประเทศเบลเยียม

เบลเยียม
หมวดหมู่:วัฒนธรรมเบลเยียม
หมวดหมู่:แม่แบบคอมมอนส์หมวดหมู่ไม่มีข้อมูลบนวิกิสนเทศ
หมวดหมู่:สิ่งก่อสร้างในเมืองพัทยา

หมวดหมู่:สิ่งก่อสร้างในอำเภอบางละมุง
หมวดหมู่:เมืองพัทยา
หมวดหมู่:สิ่งก่อสร้างในประเทศไทยแบ่งตามเมือง